钦定古今图书集成/明伦汇编/氏族典/第425卷 > 《廖用贤尚友录》 > 管师仁
## 钦定古今图书集成/明伦汇编/氏族典/第425卷 > 《廖用贤尚友录》 > 管师仁

按《宋史管师仁传》：“师仁字元善，处州龙泉人。中进士
第，为广亲、睦亲宅教授，通判澧州，知建昌军，有善政，
擢右正言、左司谏，迁起居郎、中书舍人、给事中、工部
侍郎，进刑部尚书，以枢密直学士知邓州。未行，改扬
州，又徙定州。时承平百馀年，边备不整，而辽横使再
至，为西人请侵疆。朝廷诏师仁设备，至则下令增陴”
浚湟，缮葺甲胄，僚吏惧，不知所裁。师仁预为计度，一
日而举众十万，转盼迄成，外间无知者。于是日与宾
客燕集，以示闲暇，使敌不疑。帝手书诏奖激，召为吏
部尚书，卒。